Gʻalla oʻrimi, devor boʻyayotgan hokim, poezdda yurgan Xon — 7 iyun suratlari

E'tiboringizga 7 iyunning diqqatga sazovor suratlarini taqdim etamiz.
Buyuk Britaniyaning Kent grafligida Folkstoun sohillarida quyuq tuman ostida sayr qilayotgan kishi.
Efiopiyadagi muhtoj oilalar ehson tarqatiladigan joyda navbat kutmoqda. Mamlakat dunyodagi eng iqtisodiy qoloq davlatlardan biri hisoblanadi.
Italiyaning Venesiya shahri turistlarni kutmoqda. Shahar koronavirus pandemiyasi sabab turistlarni qabul qilishdan mahrum boʻlib qolgan edi.
London shahri meri Sodiq Xon pandemiya boshlanganidan buyon ilk bor qayta ochilgan poezd liniyasida harakatlanmoqda.
Shu kunlarda butun Oʻzbekiston boʻylab gʻalla oʻrimi mavsumi davom etmoqda.
Nyu-Dehlida koronavirus pandemiyasi sabab jamoat transportida yoʻlovchilar soni yarmigacha cheklanmoqda.
Ispaniya 7 iyundan boshlab barcha vaksina olgan turistlarni qabul qilishni boshladi. Malorka shahri oʻzining ilk turistlarini qabul qilmoqda.
Xorazm viloyati Xiva tumani hokimi Ozod Matyakubov 5 iyun, shanba kuni mahallalardan birida gʻisht terib, uy devorlarini oqladi.
Tailand poytaxti Bankok shahrida aholi «Astra Zeneca» vaksinasini qabul qilmoqda.
Janubiy Koreyaning Jeju orolida turistlar yozning iliq kunlarini dengiz sohillarida oʻtkazmoqda.